SET ปิดพุ่ง 21 จุด ลุ้นคลาย “ล็อกดาวน์” เฟส 2 ฟากโบรกฯแนะติดตามงบฯบจ.-สงครามการค้า
SET ปิดพุ่ง 21 จุด ลุ้นคลาย “ล็อกดาวน์” เฟส 2 ฟากโบรกฯแนะติดตามงบฯบจ.-สงครามการค้า
11 พ.ค. 2563

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,287.30 จุด เพิ่มขึ้น 21.28 จุด หรือ 1.68% มูลค่าการซื้อขาย 56,801.03 ล้านบาท
10 หุ้นดันดัชนี

ด้านนักวิเคราะห์ระบุว่า ตลาดหุ้นไทยวันนี้สดใสจาก Sentiment ตลาดหุ้นในภูมิภาคเอเชียที่เป็นบวก ขานรับธนาคารกลางจีนยังยืนอัตราดอกเบี้ยต่ำ และยังเดินหน้าปล่อยสินเชื่อธุรกิจ อีกทั้งยังคาดหวังการคลายล็อกดาวน์ในแต่ละประเทศด้วย โดยบ้านเราก็ลุ้นคลายล็อกดาวน์ เฟส 2 ในการเปิดห้างสรรพสินค้า เป็นต้น
นอกจากนี้ ตลาดฯได้รับแรงซื้อหุ้นในกลุ่มพลังงาน แม้ราคาน้ำมันจะไม่ได้ปรับตัวขึ้นไปมากแต่ก็ค่อย ๆ ไต่ขึ้นไปได้ อีกทั้งส่วนต่างราคาปิโตรเคมีก็ดีขึ้นหลังจากที่จีนกลับมาเปิดเศรษฐกิจ
สำหรับบ้านเราช่วงนี้ให้ติดตามการทยอยประกาศผลประกอบการของบริษัทจดทะเบียน ซึ่งโดยรวมผลประกอบการที่ประกาศออกมาแล้วก็ไม่ได้แย่กว่าที่ตลาดคาดมาก และให้ติดตามสงครามการค้าระหว่างสหรัฐฯ และจีนในสัปดาห์นี้ แม้ขณะนี้กังวลน้อยลงก็ตาม
แนวโน้มการลงทุนในวันพรุ่งนี้ (12 พ.ค.) คาดตลาดฯมีโอกาสที่จะพักตัวได้ในระหว่างทางหลังดัชนีฯขึ้นมาใกล้ระดับ 1,300 จุด แต่ก็ยังมีโอกาสที่จะปรับขึ้นไปต่อได้ด้วย
พร้อมให้แนวรับ 1,280 จุด ส่วนแนวต้าน 1,300 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
PTT มูลค่าการซื้อขาย 3,140.18 ล้านบาท ปิดที่ 35.50 บาท เพิ่มขึ้น  0.25 บาท
PTTGC มูลค่าการซื้อขาย 3,049.86 ล้านบาท ปิดที่ 40.50 บาท เพิ่มขึ้น 2.00 บาท
CPALL มูลค่าการซื้อขาย 2,684.98 ล้านบาท ปิดที่ 74.00 บาท เพิ่มขึ้น 2.00 บาท
GPSC มูลค่าการซื้อขาย 2,383.85 ล้านบาท ปิดที่ 72.25 บาท เพิ่มขึ้น 4.25 บาท
BAM มูลค่าการซื้อขาย 2,046.06 ล้านบาท ปิดที่ 22.80 บาท เพิ่มขึ้น 0.60 บาท
ตลาดหุ้นเอเชีย
